Παυλίνα της Βυρτεμβέργης, πριγκίπισσα του Βιντ

Η Παυλίνα της Βυρτεμβέργης (Pauline von Württemberg, 19 Δεκεμβρίου 1877 - 7 Μαΐου 1965) ήταν κόρη του Γουλιέλμου Β΄ της Βυρτεμβέργης.

Βιογραφία
Η Παυλίνα Όλγα Ελένη Έμμα γεννήθηκε στις 19 Δεκεμβρίου 1877 στη Στουτγάρδη, και ήταν το μεγαλύτερο παιδί και κόρη του Γουλιέλμου Β΄ της Βυρτεμβέργης και της πρώτης συζύγου του, Μαρίας του Βάλντεκ και Πύρμοντ.

Στις 29 Οκτωβρίου 1898 παντρεύτηκε τον Γουλιέλμο Φρειδερίκο του Βιντ στη Στουτγάρδη. Μαζί απέκτησαν παιδιά:
τον Χέρμαν (1899-1941), παντρεύτηκε την Μαρία Αντωνία του Στόλμπεργκ-Βερντιγκερόντε. Απέκτησαν 3 παιδιά.
τον Θεοδώριχο (1901-1976), παντρεύτηκε την Αντουανέττα Ιουλία φον Γκρότε. Απέκτησαν 4 παιδιά.

Ήταν για πολλά χρόνια η περιφερειακή διευθύντρια του Γερμανικού Ερυθρού Σταυρού, στη δυτική Γερμανία κατά τον Β΄ Παγκόσμιο Πόλεμο.

Πέθανε στις 7 Μαΐου 1965 στο Λούντβιχσμπουργκ σε ηλικία 87 ετών. Είναι θαμμένη στο Λούντβιχσμπουργκ.

Τίτλοι
19 Δεκεμβρίου 1877 – 29 Οκτωβρίου 1898: Η Βασιλική Υψηλότητα Πριγκίπισσα Παυλίνα της Βυρτεμβέργης
29 Οκτωβρίου 1898 – 22 Οκτωβρίου 1907: Η Βασιλική Υψηλότητα Πριγκίπισσα Γουλιέλμου Φρειδερίκου του Βιντ
22 Οκτωβρίου 1907 – 18 Ιουνίου 1945: Η Βασιλική Υψηλότητα Η Πριγκίπισσα του Βιντ
18 Ιουνίου 1945 – 7 Μαΐου 1965: Η Βασιλική Υψηλότητα Η Χήρα Πριγκίπισσα του Βιντ

Βιβλιογραφία
thePeerage.com - Pauline Olga Helene Emma Prinzessin von Württemberg
The Royal House of Stuart, London, 1969, 1971, 1976, Addington, A. C., Reference: 218
L'Allemagne dynastique, Huberty, Giraud, Magdelaine, Reference: II 547 ; III 74

Παραπομπές σε πηγές

Οίκος της Βυρτεμβέργης
Γερμανοί ευγενείς
Πριγκίπισσες της Βυρτεμβέργης